**Тақырып 1. Қоғамдық сектор субъектілерінің жалпы мақсаттағы қаржылық есептілігінің тұжырымдамасы**

**Дәрістің мақсаты:** ҚС ХҚЕС тұжырымдамалары мен негізгі қағидалары жайлы түсінік беру.

**Дәріс сабағының жоспары**

1. Қоғамдық сектор үшін қаржылық есептіліктің халықаралық стандарттарының қолдану аясы мен қызметі

2. Тұжырымдамалар мен қағидалар

ҚС ХҚЕС қоғамдық мүддені көздеп және өз құзыреттілігінің аясында дүниежүзіндегі қоғамдық сектор субъектілері жалпы мақсаттағы қаржылық есептілікті жасау барысында қолдануы үшін қаржылық есептіліктің жоғары сапалы стандарттарын әзірлеп, бекітеді.Осыған байланысты:

· «Қоғамдық сектор» термині мемлекеттік басқарудың федералдық және аймақтық органдарына (мысалы, штат, қала, органдары), үкімет және жергілікті органдарына (мысалы, ірі қала, шағын қала) және осылармен байланысты мемлекеттік мекемелерге (мысалы, агенттіктер, кеңестер, комиссиялар мен кәсіпорындар) қатысты;

· Жалпы мақсаттағы қаржылық есептіліктер өздерінің нақты ақпараттық қажеттіліктерін өтейтін қаржылық есептілік талап ете алмайтын пайдаланушылардың ақпараттық қажеттіліктерін өтеуді көздейтін қаржылық есептілікке жатады.

Қоғамдық сектор субъектілерінің жалпы мақсаттағы қаржылық есептілігінің тұжырымдамасы (Тұжырымдама) қоғамдық сектор субъектілері үшін қаржылық есептіліктің халықаралық стандарттарын (ҚС ХҚЕС) және қоғамдық сектор субъектілерінің жалпы мақсаттағы қаржылық есептіліктерін (ЖМҚЕ) әзірлеу және ұсыну барысында қолданылымды. Ұсынбалы тәжірибе бойынша нұсқаулар (ҰТН) әзірлеу барысында қолданылуы тиіс әдіснаманы бекітіп, ашып көрсетеді.

ҚС ХҚЕС түрлі саяси жүйедегі, түрлі мемлекеттік құрылымдағы және негізгі бөлікке қызмет көрсетуді жүзеге асырудың түрлі институционалдық және әкімшілік нобайларындағы елдер мен заңдылықтарда қолдануға арналып әзірленеді. Қоғамдық сектор субъектілері үшін қаржылық есептіліктің халықаралық стандарттары кеңесі (ҚС ХҚЕС К)

ҚС ХҚЕС қабылдауы мүмкін түрлі заңдылықтағы қолданыста бар мемлекеттік, әлеуметтік және мәдени дәстүрлердің және қызмет көрсету механизмдерінің алуан түрлі екендігін түсінеді. Осы Тұжырымдаманы әзірлеу барысында ҚС ХҚЕС К осы алуан түрлілікті ескеріп, оның барлығын қамтуға тырысып бақты.

Есептеудің есептік әдісі

Тұжырымдама есептеудің есептік әдісін қабылдаған қоғамдық сектор субъектілерінің жалпы мақсаттағы қаржылық есептілігін (қаржылық есептілігін) негіздейтін әдіснаманы бекітеді.Есептеудің есептік әдісі бойынша қаржылық есептіліктегі операциялар және басқа да оқиғалар орын алған кезде (тек, ақшалай қаражат немесе оның баламасы төленгенде ғана емес) мойындалады. Сондықтан, операциялар мен оқиғалар есепшілік жазбада жазылып және қаржылық есептіліктің өздері жататын кезеңінде мойындалады.

Есептеудің есептік әдісі бойынша дайындалған қаржылық есептілік осы есептіліктің пайдаланушыларына есеп беру кезеңі ішіндегі төлем мен түсімді, субъектінің келешектегі ақшалай қаражат немесе басқа қорлардың шығынын төлеу міндеттемелері, субъектінің есеп беру күніндегі қорлары мен осы міндеттемелеріндегі өзгерістері және есеп беру кезеңі ішіндегі қорларды қамтитын бұрынғы операциялары туралы ақпарат береді. Сондықтан, олар есептеудің кассалық әдісі немесе басқа да әдістері немесе қаржылық есептілік қамтамасыз еткен ақпараттан гөрі, пайдаланушылардың есеп берушілік мақсатында және шешім қабылдауында кіріс мәліметтері ретінде көбірек пайдалы болатын бұрынғы операциялар мен басқа да оқиғалар туралы ақпаратпен қамтамасыз етеді.

Тұжырымдама: 1–4 тараулар

ҚС ХҚЕС қазіргі таңда Тұжырымдаманы әзірлеу үстінде. Тұжырымдаманың барлық құрауыштары дерлік өзара байланыстырылған, Тұжырымдаманың жобасы кезеңдермен әзірленіп жатыр. Қазіргі кезде 1 кезең аяқталып қойды. Ол 1 -4 Тұжырымдаманың тарауларын құрайды. Бұл тараулар келесіні қарастырады:

· 1 тарау: Тұжырымдаманың алатын орны мен өкілеттігі

· 2 тарау: Жалпы мақсаттағы қаржылық есептіліктің мақсаттары мен пайдаланушылары

· 3 тарау: Сапалық сипаттамалар

· 4 тарау: Есеп беруші субъект

Тұжырымдаманың басқа кезеңдері келесіні қарастырады:

· 2 кезең—Қаржылық мәлімдеме элементтерінің анықтамасы мен мойындалуы

· 3кезең― Қаржылық мәлімдеме мойындалған элементтердің өлшемі

· 4 кезең―Жалпы мақсаттағы қаржылық есептіліктегі ақпаратты ұсыну

**Бақылау сұрақтары**

1. Есептеу əдісі мен кассалық əдіс бойынша есептеуге арналған ҚСҚЕХС

2. Кассалық əдістен есептеу əдісіне көшу

3. Қоғамдық сектор үшін қаржылық есептіліктің халықаралық стандарттарының қызметі

4. Қолдану тәртібі